ב \_\_\_\_\_ בשבת, \_\_\_\_\_ ימים לחודש \_\_\_\_\_ בשנת \_\_\_\_\_, ובמקביל ל\_\_\_\_\_ יום לחודש \_\_\_\_\_ בשנת \_\_\_\_\_ לבריאת עולם, למנין שאנו מונים כאן, ב \_\_\_\_\_, בנוכחות בני משפחה וחברים, \_\_\_\_\_ ו \_\_\_\_\_ אמרו את המילים וביצעו את הטקסים על מנת להיכנס בברית הנישואים על פי חוקי המסורת היהודית.

מסמך זה ישמש שבועת אמונים לערכים שבהם אנו דוגלים: כנות, הומור, שמחה ואופטימיות, משפחה וקהילה, ותאווה לחיים, ברגעי השמחה כמו גם ברגעי הקושי.

אנו מבטיחים להוקיר, לכבד ולתמוך זה בזו בעתות שמחה ובצער. אנו מבטיחים לטפח את האהבה הנצחית ואת השותפות העמוקה אשר חיברו בינינו מלכתחילה, ותמיד לפנות זמן זה לזו. נקדם כל אתגר ברגישות, בסבלנות, בכבוד, ומעל הכול – באהבה. אנו מבטיחים לאמץ אל ליבנו זה את חלומותיה של זו כאילו היו שלנו, ולפעול כצוות אל מול הקשיים בדרכו של כל אחד מאיתנו. אנו מבטיחים לחיות על פי ערכי היהדות, לקיים את מנהגי היהדות בשמחה ולהיות מעורבים בחיי הקהילה היהודית.

מי ייתן ונקים משפחה המושתת על אהבה ללא תנאי, תמיכה ושמחה. מי ייתן ונקים בית מלא בחום ובצחוק אשר יהיה פתוח תמיד בפני קהילתנו. מי ייתן והמורשת והמסורת היהודית שעל ברכיהן גדלנו יעשירו את חיינו ויאירו את דרכנו. מי ייתן ותמיד נצחיק זה את זו. מי ייתן ומערכת היחסים שלנו תקדם ביטוי עצמי וצמיחה הדדית, ותעזור לנו להפוך האחד את השנייה לבני אדם טובים יותר. מי ייתן והיא תשמש לנו מקור כוח, נחמה וביטחון. מי ייתן ואהבתנו רק תלך ותתעצם ותשמש יסוד איתן לחיים שלמים של אהבה ותשוקה.

מתוך כנות, אושר ומסירות אין קץ, אנו מתחייבים לברית נישואים שרירה וקיימת זו; ומקבלים על עצמנו את כל מחויבויותיה מיום זה ואילך. מי ייתן ותמיד נעמוד בהבטחות אלה; הבטחות אשר נרקמו באהבה, נשמרו באדיקות, נעטפו בתקווה, ואשר תמשכנה להתחדש מדי יום ביומו.